open-index/open-wikipedia-markdown huggingface dataset:
கஜோல்

**கஜோல்** (, ) (பிறப்பு ஆகஸ்ட் 5, 1974) ஓர் இந்தித் திரைப்பட நடிகை ஆவார். 1992–2001 காலப்பகுதியிலும் பின்னர் 2006 இலிருந்தும் நடிக்கிறார். இவரது கணவர் அஜய் தேவ்கான். இவர்களுக்கு ஒரு மகள் உள்ளார். கஜோலின் தங்கை தனிஷாவும் ஒரு திரைப்பட நடிகையாவார்.

## இவர் நடித்துள்ள திரைப்படங்கள்

### தமிழ்
* வேலையில்லா பட்டதாரி 2 (2017)
* மின்சார கனவு

### இந்தி
* பனா
* கரண் அர்ஜூன்

## மேற்கோள்கள்

பகுப்பு:இந்தித் திரைப்பட நடிகர்கள்
பகுப்பு:1974 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பத்மசிறீ விருது பெற்ற கலைத் துறையினர்
திருகோணமலை மாவட்டம்

**திருகோணமலை மாவட்டம்** (*Trincomalee district*) இலங்கையின் 25 மாவட்டங்களில் ஒன்றாகும். இது கிழக்கு மாகாணத்தில் அமைந்துள்ளது. திருகோணமலை நகரம் இதன் தலைநகரமாகும். திருகோணமலை தேர்தல் மாவட்டம் 3 நாடாளுமன்றத் தொகுதிகளைக் கொண்டுள்ளது. இது 230 கிராமசேவகர் பிரிவுகளையும் 10 பிரதேச செயலர் பிரிவுகளையும் கொண்டுள்ளது. இலங்கையில் விகிதாசாரத் தேர்தல் முறை அறிமுகப்படுத்தப்பட முன் இம் மாவட்டத்தின் திருகோணமலை, மூதூர், சேருவிலை ஆகிய தேர்தல் தொகுதிகளிலிருந்து நான்கு உறுப்பினர்கள் இலங்கை நாடாளுமன்றத்துக்குத் தெரிவாகினர். இவற்றுள் திருகோணமலையும், சேருவிலையும் தலா ஒவ்வொரு உறுப்பினரைத் தெரிவு செய்யும் ஒற்றை உறுப்பினர் தொகுதிகளாகவும் மூதூர் இரண்டு உறுப்பினர்களைத் தெரிவு செய்யும் இரட்டை உறுப்பினர் தொகுதியாகவும் இருந்தது.

திருகோணமலை மாவட்டத்தின் பரப்பளவு 2727 சதுர கிலோமீட்டர்கள் ஆகும். இது நாட்டின் மொத்தப் பரப்பளவின் 4.16% ஆகும்.

## அமைவிடம்
திருகோணமலை மாவட்டம் இலங்கைத் தீவின் கிழக்குக் கரையோரத்தில் அமைந்துள்ளது. இம் மாவட்டத்தின் வடக்கில் முல்லைத்தீவு மாவட்டமும், மேற்கில் அனுராதபுர மாவட்டமும், தெற்கில் பொலநறுவை, மட்டக்களப்பு ஆகிய மாவட்டங்களும், கிழக்கில் கடலும் உள்ளன. புகழ் பெற்ற இயற்கைத் துறைமுகமாகிய திருகோணமலைத் துறைமுகம் இம் மாவட்டத்திலேயே உள்ளது.

## மக்கள்தொகை

கடைசியாக முறையான மக்கள்தொகைக் கணக்கெடுப்பு நடத்தப்பட்ட 1981 ஆம் ஆண்டிற்கான கணக்கெடுப்பின்படி இம்மாவட்டத்தின் மொத்த மக்கள்தொகை 255,948 ஆகும். இலங்கையில் நடைபெற்ற 2001 ஆண்டிற்கான கணக்கெடுப்பு வடக்குக் கிழக்கு மாகாணங்களில் முழுமையாக இடம்பெறவில்லை. எனினும் இவ்வாண்டில் இம் மாவட்டத்தின் மக்கள்தொகை 340,158 என மதிப்பிடப்பட்டுள்ளது. இது நாட்டின் மொத்த மக்கள்தொகையின் 1.81% ஆகும்.

திருகோணமலை மாவட்டம் இலங்கையில் மிகக் குறைந்த மக்களடர்த்தி கொண்ட மாவட்டங்களுள் ஒன்று. 2001 ஆம் ஆண்டு மதிப்பீடுகளின் படி இம் மாவட்டத்தின் மக்களடர்த்தி ஒரு சதுர கிலோமீட்டருக்கு 138 ஆகும். இலங்கையின் சராசரி மக்களடர்த்தியான 300 என்ற அளவின் பாதியிலும் இது குறைவே.

இம் மாவட்டத்தின் இன அடிப்படையிலான மக்கள்தொகைக் கணக்கீடுகள் இங்கே 93,132 தமிழரும், 85,503 சிங்களவரும், 75,039 சோனகரும் இருந்ததாகக் காட்டுகின்றன. இதன்படி இம் மாவட்டத்தில் வாழும் இவ்வினங்களில் நூற்றுவீத (விழுக்காடு) அளவுகள் முறையே 36.39%, 33.41%, 29.32% ஆகக் காணப்படுகின்றன.

## பிரதேச செயலாளர் பிரிவுகள்
* கோமரங்கடவல
* கந்தளாய்
* கிண்ணியா
* குச்சவெளி
* மொரவெவ
* மூதூர்
* பதவிசிறிபுர
* சேருவிலை
* தம்பலகாமம்
* திருகோணமலை நகரமும் சூழலும் பிரதேச செயலாளர் பிரிவு|நகரமும் சூழலும்
* வெருகல் - ஈச்சிலம்பத்தை

## மேற்கோள்கள்


பகுப்பு:இலங்கையின் மாவட்டங்கள்
புத்தளம் மாவட்டம்

**புத்தளம் மாவட்டம்** (*Puttalam district*) இலங்கையின் 25 மாவட்டங்களில் ஒன்றாகும். இது வடமேற்கு மாகாணத்தில் அமைந்துள்ளது. புத்தளம் நகரம் இதன் தலைநகரமாகும்.  புத்தளம் மாவட்டம் 5 நாடாளுமன்ற தொகுதிகளைக் கொண்டுள்ளது. இது 548  கிராமசேவகர் பிரிவுகளையும் 16 பிரதேச செயலர் பிரிவுகளையும் கொண்டுள்ளது.

## மேற்கோள்கள்

*
பகுப்பு:இலங்கையின் மாவட்டங்கள்
அனுராதபுரம் மாவட்டம்

**அனுராதபுரம் மாவட்டம்** இலங்கையின் 25 மாவட்டங்களில் ஒன்றாகும். இது வடமத்திய மாகாணத்தில் அமைந்துள்ளது. அனுராதபுரம் நகரம் இதன் தலைநகரமாகும்.
  அனுராதபுரம் மாவட்டம் 7 நாடாளுமன்ற தொகுதிகளைக் கொண்டுள்ளது. இது 694  கிராமசேவகர் பிரிவுகளையும் 22 பிரதேச செயலர் பிரிவுகளையும் கொண்டுள்ளது.

## மேற்கோள்கள்



பகுப்பு:இலங்கையின் மாவட்டங்கள்
பொலன்னறுவை மாவட்டம்

**பொலன்னறுவை மாவட்டம்** (*Polannaruwa district*)  இலங்கையின் 25 மாவட்டங்களில் ஒன்றாகும். இது வடமத்திய மாகாணத்தில் அமைந்துள்ளது. பொலன்னறுவை நகரம் இதன் தலைநகரமாகும்.   பொலன்னறுவை மாவட்டம் 3 நாடாளுமன்ற தொகுதிகளைக் கொண்டுள்ளது. இது 290  கிராமசேவகர் பிரிவுகளையும் 7 பிரதேச செயலர் பிரிவுகளையும் கொண்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
குருணாகல் மாவட்டம்

**குருணாகல் மாவட்டம்** இலங்கையின் 25 மாவட்டங்களில் ஒன்றாகும். இது வடமேற்கு மாகாணத்தில் அமைந்துள்ளது. குருணாகல் நகரம் இதன் தலைநகரமாகும். குருநாகல் மாவட்டம் 14 நாடாளுமன்ற தொகுதிகளைக் கொண்டுள்ளது. இது 1610  கிராமசேவகர் பிரிவுகளையும் 27 பிரதேச செயலர் பிரிவுகளையும் கொண்டுள்ளது.

இம்மாவட்டத்தில் உள்ள *ரம்பொடகல* மகாவிகாரையில் ஒரே கல்லில் 67.5 அடி உயரத்தில் செதுக்கப்பட்ட புத்தர் சிலை உள்ளது.

## மேற்கோள்கள்


*
பகுப்பு:இலங்கையின் மாவட்டங்கள்
பதுளை மாவட்டம்

**பதுளை மாவட்டம்** இலங்கையின் 25 மாவட்டங்களில் ஒன்றாகும். இது ஊவா மாகாணத்தில் அமைந்துள்ளது. பதுளை நகரம் இதன் தலைநகரமாகும்.   பதுளை மாவட்டம் 9 நாடாளுமன்ற தொகுதிகளைக் கொண்டுள்ளது. இது 597  கிராமசேவகர் பிரிவுகளையும் 15 பிரதேச செயலர் பிரிவுகளையும் கொண்டுள்ளது.

## மேற்கோள்கள்
 


பகுப்பு:இலங்கையின் மாவட்டங்கள்
மொனராகலை மாவட்டம்

**மொனராகலை மாவட்டம்** இலங்கையின் 25 மாவட்டங்களில் ஒன்றாகும். இது ஊவா மாகாணத்தில் அமைந்துள்ளது. மொனராகலை நகரம் இதன் தலைநகரமாகும்.   மொனராகலை மாவட்டம் 3 நாடாளுமன்ற தொகுதிகளைக் கொண்டுள்ளது. இது 319  கிராமசேவகர் பிரிவுகளையும் 11 பிரதேச செயலர் பிரிவுகளையும் கொண்டுள்ளது.

## நகரங்கள்
* மொனராகலை
* பிபிலை
* வெள்ளவாயா
* கதிர்காமம் (கோயில்)
* சியம்பலந்துவை
* புத்தளை
* தனமல்விலை
* பதல்கும்புர
* மதுல்லை
* ஓக்கம்ப்பட்டி

## தரவுகள்

2008 - மூலம்

## தேசிய வனங்கள்
* கல் ஓயா தேசியப் பூங்கா
* யால தேசிய வனம்

## முக்கிய நீர்த்தேக்கங்கள்
* சேனநாயக்கா நீர்த்தேக்கம்
* முத்துக்கண்டி நீர்த்தேக்கம்

## ஆறுகள்
* மாணிக்க கங்கை
* கல் ஆறு
* எத ஆறு
* வில ஆறு
* கும்புக்கன் ஆறு
* கிரிந்தி ஆறு

## மேற்கோள்கள்


பகுப்பு:இலங்கையின் மாவட்டங்கள்
அல்-உக்சுர்

thumb|290px|right|நைல் நதிக் கரையில் லக்சோர் நகரம். லக்சோர் கோயிலையும் கிறஸ்தவ தேவாலயத்தையும் காணலாம்.

[thumb|270px|right| [எகிப்து: லக்சோர் நிலப்படம்.]]

[right|thumb|[அல்-உக்சுர் கோயில், பார்வோனின் சிற்பம்]]

 
**லக்சர்** (*Luxor*) பண்டைய எகிப்து நாட்டின் ஒரு நகரம். இது அந்நாட்டின் மேல் எகிப்து பகுதியின் அல் உக்சூர் ஆட்சிப்பகுதியின் தலைநகரமும் ஆகும். இது தற்போது அண்ணளவாக 150,000 மக்கட் தொகையைக் கொண்டுள்ளது. இந்த நகரம், தீபை (Thebes) என்னும் பண்டைய எகிப்திய நகரம் இருந்த இடத்தில் அமைந்துள்ளதாலும், புகழ் பெற்ற பண்டைய எகிப்தியக் கோயில்கள் இந் நகர எல்லைகளுக்குள் உள்ளதாலும், இந்த நகரம் உலகின் சிறப்புமிக்க திறந்தவெளி அருங்காட்சியகம் எனக் குறிப்பிடப்படுவது உண்டு.

இதற்கு நேர் எதிரே, நைல் நதிக்கு அப்பால் மேற்குக் கரை நெக்ரோபோலிசில் அரசர்களின் பள்ளத்தாக்கு, அரசிகளின் பள்ளத்தாக்கு என்பவை உட்படப் பல கோயில்களும், சமாதிகளும் வேறு நினைவுச் சின்னங்களும் காணப்படுகின்றன. ஆண்டுதோறும் பல்லாயிரக்காணக்கான சுற்றுலாப் பயணிகள் உலகின் பல பகுதிகளிலிருந்தும் இவற்றைப் பார்ப்பதற்காக இங்கு வருகிறார்கள். இந் நகரத்தின் பொருளாதாரத்தின் பெரும்பகுதி, இச் சுற்றுலாத் துறையில் தங்கியுள்ளது.

## பொருளாதாரம்

இந் நகரின் பொருளாதாரம் பெரும்பாலும் சுற்றுலாத்துறையை அடிப்படையாகக் கொண்டிருந்த போதும், பெருமளவு மக்கள் வேளாண்மைத் துறையிலும் ஈடுபட்டுள்ளனர். சிறப்பாகக் கரும்புச் செய்கை முக்கியமான ஒரு பொருளாதார நடவடிக்கையாக விளங்குகிறது.

## போக்குவரத்து

இங்கே அல்-உக்சுர் அனைத்துலக வானூர்தி நிலையம் எனப்படும் வானூர்தி நிலையம் ஒன்று உண்டு. இது இந் நகரத்தை உலகின் பிற பகுதிகளோடு இணைக்க உதவுகிறது. முன்னர் நைலின் கிழக்குக் கரைக்கும் மேற்குக் கரைக்குமான போக்குவரத்துத் தொடர்பு படகுச் சேவைகளினூடாகவே நடைபெற்று வந்தது. அண்மையில், நகரில் இருந்து சிறிது தொலைவில் புதிய பாலம் ஒன்று இந் நோக்கத்துக்காக அமைக்கப்பட்டுள்ளது.

## அண்மையில் கண்டெடுக்கப்பட்ட மம்மிகள்
லக்சர் நகரத்தின் மன்னர்களின் சமவெளி பகுதியில், அக்டோபர் 2019-இல் மரத்தில் செய்யப்பட்ட மம்மி வடிவிலான 30 சவப் பெட்டிகள் கண்டெடுக்கப்பட்டுள்ளன. இச்சவப்பெட்டிகளில் 23 ஆண்களுக்காகவும், 5 பெண்களுக்காகவும், 2 சிறுவர்களுக்காகவும் உருவாக்கப்பட்டிருந்தன. இந்த மம்மி வடிவிலான சவப்பெட்டிகளில் கைகள் மூடப்பட்ட நிலையில் இருக்கும் மம்மிகள் ஆண்களுக்கானது. கைகள் திறந்த நிலையில் இருக்கும் மம்மிகள் பெண்களுக்கானது. மேலும் சவப்பெட்டிகள் மீது பல வண்ணங்களில் ஓவியங்கள் தீட்டப்பட்டிருந்தன, என்று தெரிவித்துள்ளனர். 

## இங்குள்ள சுற்றுலாத் தலங்கள்

* கிழக்குக் கரை
** அல்-உக்சுர் கோயில்
** கர்னக் கோயில்
** அல்-உக்சுர் அருங்காட்சியகம்
** மம்மியாக்க அருங்காட்சியகம் (Mummification Museum)

* மேற்குக்கரை
** மன்னர்களின் சமவெளி 
** அரசிகளின் சமவெளி
** மதீனத் ஹாபு (மூன்றாவது ராமேசஸின் நினைவுக் கோயில்)
** ராமேசியம் (இரண்டாவது ராமேசஸின் நினைவுக் கோயில்)
** தெர் ல்-பஹிர் ( ஹட்செப்சுட் கோவில் )
** மெம்மெனின் பெருஞ்சிலைகள்

## மேற்கோள்கள்


பகுப்பு:பண்டைய நகரங்கள்
பகுப்பு:எகிப்தின் உலகப் பாரம்பரியக் களங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
சத்யராஜ்

**சத்யராஜ் சுப்பையன்** (*Sathyaraj*, பிறப்பு: 3 அக்டோபர் 1954) கோவை மாவட்டத்தைச் சேர்ந்த தமிழ்த் திரைப்பட நடிகர் ஆவார். இவரது இயற்பெயர் *ரெங்கராஜ்* ஆகும். இவர் எதிர்மறை நடிகராகத் தன் நடிப்பு வாழ்க்கையை ஆரம்பித்து, பின்னர் கதாநாயகனாக நடித்து வருகிறார். இவர் எம்.ஜி.ஆரின் தீவிர ரசிகர். இவரின் மகன் சிபிராஜ் தமிழ்த் திரைப்பட நடிகர் ஆவார். இவர் ஒரு கடவுள்மறுப்பு கொள்கையுடையவர். இவர் நடிகர் மணிவண்ணனின் கல்லூரி நண்பர் ஆவார்.

வில்லாதி வில்லன் திரைப்படத்தினை இயக்கி நடித்துள்ளார். லீ என்ற திரைப்படத்தினை தயாரித்துள்ளார். இப்படத்தில் இவர் மகன் சிபிராஜ் கதாநாயகனாக நடித்தார்.

## பெரியார் திரைப்படம்
சத்யராஜ், தந்தை பெரியார் திரைப்படத்தினை ஊதியம் வாங்காமல் நடித்துக் கொடுத்தார். அதற்காகப் பெரியாரியவாதிகளின்  பெரும் மதிப்பும் அவருக்கு கிடைத்தது. திராவிடர் கழகத் தலைவர் கி. வீரமணி பெரியார் மோதிரத்தை அன்பளிப்பாக சத்யராஜிற்கு கொடுத்தார். இப்படத்தில் நடிகை குஷ்பு சத்யராஜிற்கு ஜோடியாக மணியம்மை வேடத்தில் நடித்துள்ளார்.

## தமிழுணர்வு
பேரறிவாளன், சாந்தன், முருகன் ஆகியோரின் மரணத் தண்டனையை ரத்து செய்யக்கோரி சென்னையில் இருந்து வேலூர் நோக்கிச் சென்ற மோட்டார் சைக்கிள் பேரணியில் நடிகர் சத்யராஜ் பங்கேற்றார். இதில் இயக்குநர் மணிவண்ணன் மற்றும் பெரியார் திராவிடர் கழகப் பொதுச்செயலாளர் விடுதலை க. இராசேந்திரன் மற்றும் ஏராளமான இளைஞர்கள் பங்கேற்றனர்.

## குறிப்பிடத்தக்க திரைப்படங்களில் சில
* *[[வேதம் புதிது]]
* *வால்டர் வெற்றிவேல்*
* *மலபார் போலீஸ்*
* *பெரியார்*
* *ஒன்பது ரூபாய் நோட்டு*
* *குங்குமப்பொட்டுக் கவுண்டர்* 
* [[இங்கிலீசுக்காரன் (திரைப்படம்)|இங்கிலிஸ்காரன்]]
* சுயேட்சை எம்.எல்.ஏ
* வில்லாதி வில்லன்
* ஏற்போட்
* [[நண்பன் (2012 திரைப்படம்)|நண்பன்]]
* நூறாவது நாள்
* [[பூவிழி வாசலிலே]]
* [[அண்ணாநகர் முதல் தெரு]]
* [[சின்னத்தம்பி பெரியதம்பி (திரைப்படம்)|சின்னதம்பி பெரியதம்பி]]
* ஜல்லிக்கட்டு
* [[அமைதிப்படை (திரைப்படம்)|அமைதிப்படை]]
* நாகராஜசோழன் எம்ஏ, எம்எல்ஏ
* [[கடலோரக் கவிதைகள்]]
* [[ரிக்சா மாமா]]

== நடித்த திரைப்படங்கள் ==
=== 1970 களில் ===


=== 1980 களில் ===


=== 1990 களில் ===


=== 2000 களில் ===


=== 2010 களில் ===


=== 2020 களில் ===


== இயக்கிய திரைப்படங்கள் ==
* *வில்லாதி வில்லன்'' (1995)9

## தயாரித்த திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:கோவை மக்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் இறைமறுப்பாளர்கள்
பகுப்பு:கலைமாமணி விருது பெற்றவர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்திய இறைமறுப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட நடிகர்கள்
இசுபிங்சு

**இஸ்பிங்ஸ்** (Sphinx) என்பது, சிங்கம், செம்மறி ஆடு, வல்லூறு உடலும் மனிதன் மனிதத் தலையுடனும் கூடிய ஒரு உருவத்தைக் குறிக்கும். இது பண்டைய எகிப்தியர்களின் பழைய எகிப்திய இராச்ச்சியத்தின் உருவாக்கமாக இருந்தாலும், பண்பாட்டுத் தொடர்புகளினால் கிரேக்கத் தொன்மங்களிலும் இடம் பெற்றுள்ளது.

## எகிப்திய இசுபிங்சு
எகிப்திய இசுபிங்சு தொன்மம் சார்ந்த கற்பனைப் பிராணிகள் ஆகும். எகிப்திய சிற்ப மரபில் இவை காவலுக்கு உரியவையாகக் கருதப்படுகின்றன. ஸ்ஃபிங்ஸ்கள் மூன்று விதமான வடிவங்களில் காணப்படுகின்றன.

# **அண்ட்ரோ இசுபிங்சுகள்**: இவை சிங்க உடலும் மனிதத் தலையும் கொண்டவை.
# **கிரியோ இசுபிங்சு**: சிங்க உடலும் செம்மறியாட்டுத் தலையும் கொண்டு அமைந்தவை.
# **ஹையெரொகோ இசுபிங்சு**: சிங்க உடலும் வல்லூறு அல்லது பருந்தின் தலையும் கொண்டவை.

எகிப்தில் உள்ளவற்றில் பெரியவையும், புகழ் பெற்றவையுமான இசுபிங்சுகள் கீசாவில், நைல் நதியின் மேற்குக் கரையில், வடக்கு நோக்கியபடி, அமைந்து உள்ளதாகும். இதன் பாதங்களுக்கு இடையில் சிறிய கோயிலொன்றும் உள்ளது. கீசாவின் பெரிய இசுபிங்சின் தலை எகிப்திய ஃபாரோவான கஃப்ரா (Khafra) என்பவருடையது அல்லது அவருடைய தம்பியான ஜெடெஃப்ரா (Djedefra) என்பவருடையது எனக் கருதப்படுகின்றது. இதன் அடிப்படையில் இது நாலாம் மரபுவழிக் (கி.மு. 2723 - கி.மு. 2563) காலப்பகுதியில் கட்டப்பட்டிருக்கலாம் என நம்பப்படுகிறது. எனினும் இதன் கட்டுமானத்தை இன்னும் பழைய காலத்துக்குத் தள்ளும் எடுகோள்களும் உள்ளன.

## தெற்கு, தென்கிழக்காசிய இசுபிங்சுகள்

[thumb|right|200px|புருசமிருக அல்லது இந்திய இசுபிங்சு, [இந்தியாவின் திருபுவனத்தில் உள்ள ஸ்ரீ வரதராச பெருமாள் கோவிலில்]]
மனிதத் தலையும் சிங்க உடலும் கொண்ட உயிரினங்கள் பற்றிய தகவல்கள், தெற்காசியா மற்றும் தென்கிழக்காசிய நாடுகளின் மரபு, தொன்மங்கள், சிற்பங்கள் முதலியவற்றில் காணப்படுகின்றன. இவை பலவிதமாகப் பெயரிட்டு அழைக்கப்படுகின்றன. இந்தியாவில் *புருஷமிருக* (சமஸ்கிருதம்), *புருஷமிருகம்*, *நரசிம்ஹ* என்றும், *மனுசிஹ* அல்லது *மனுதிஹ* என மியன்மாரிலும், *நோரா நைர்* அல்லது *தெப்நோரசிங்* எனத் தாய்லாந்திலும் இசுபிங்சைக் குறிக்கப் பெயர்கள் வழங்குகின்றன.

எகிப்து, மெசொப்பொத்தேமியா, கிரீஸ் போன்ற இடங்களில், பண்பாட்டுத் தொடர்ச்சியின்மை காரணமாக, இசுபிங்சு பற்றிய மரபுகள் அற்றுப்போனாலும், ஆசிய இசுபிங்சுகள் பற்றிய மரபுகள் இன்றும் புழங்கிவருன்றன.

## மேற்கோள்கள்

பகுப்பு:தொன்மவியல் சிங்கங்கள்
பகுப்பு:கற்பனை உயிரினங்கள்
பகுப்பு:எகிப்தியக் கட்டிடக்கலை
அன்னை பூபதி

}
|- 
|**அமைப்பு**||மட்டக்களப்பு-அம்பாறை அன்னையர் முன்னணி
|- 
|**பிறப்பு**||நவம்பர் 3, 1932
|- 
|**பிறந்த&nbsp;இடம்**||மட்டக்களப்பு, 
|- 
|**நோன்பு&nbsp;ஆரம்பம்**||மார்ச் 19, 1988
|- 
|**இறப்பு**||ஏப்ரல் 19, 1988(அகவை 56)
|- 
|**நோன்பிருந்த&nbsp;நாட்கள்**||31
|}
**அன்னை பூபதி** (நவம்பர் 3, 1932 - ஏப்ரல் 19, 1988), மட்டக்களப்பில் இந்திய அமைதி காக்கும் படைக்கு எதிராக சாகும் வரை உண்ணாநிலையிருந்து உயிர் நீத்தவர்.

பூபதியம்மாவின் கணவர் பெயர் கணபதிப்பிள்ளை. பத்துப்பிள்ளைகளின் தாய். மட்டக்களப்பு - அம்பாறை அன்னையர் முன்னணியின் செயற்பாட்டாளர். விடுதலைப் புலிகளுக்கும் இந்திய அமைதிப்படைக்கும் சண்டை நடந்து கொண்டிருந்த காலம். அந்தக் காலத்தில் இந்தியப் படைக்கு எதிராக குரல் கொடுக்க, அறப் போராட்டங்களை நடத்த மட்டு-அம்பாறை மாவட்ட அன்னையர் முன்னணி முடிவு செய்தது. அவர்கள் இரண்டு கோரிக்கைகளை முன்வைத்து இந்திய அரசுக்கெதிராக உண்ணா நோன்புப் போராட்டத்தைத் தொடங்கினர்.

அவையாவன:

#உடனடியாக போர் நிறுத்தத்தை நடைமுறைப்டுத்த வேண்டும்.
#புலிகளுடன் பேச்சு நடத்தித் தீர்வு காணவேண்டும்.

## இந்திய அதிகாரிகளுடன் பேச்சுவார்த்தை
அன்னையர் முன்னணியின் கோரிக்கைகள் இந்தியப்படையினரின் கவனத்தை ஈர்க்கவில்லை. ஆனால் தமிழ்ப் பெண்கள் அடையாள உண்ணாநோன்புப் போராட்டத்தில் அணி திரண்ட நிலையில் 1988 ஆம் ஆண்டு ஜனவரி 4 ஆம் திகதி அன்னையர் முன்னணியைத் திருமலைக்குப் பேச்சு வார்த்தைக்கு வருமாறு அழைப்பு விடுக்கப்பட்டது. ஆனால் கோரிக்கைகள் எதுவும் நிறைவேற்றப்படவில்லை. போராட்டம் தொடர்ந்து நடந்தது. 1988 ஆம் ஆண்டு பெப்ரவரி 10 ஆம் தேதி அன்னையர் முன்னணியின் நிர்வாகக் குழுவினர் கொழும்பில் இந்திய அதிகாரிகளுடன் பேச்சுவார்த்தையில் ஈடுபட்டனர். பேச்சுவார்த்தை முறிந்ததால், சாகும் வரை உண்ணாநோன்புப் போராட்டத்தைத் தொடங்க முடிவு எடுத்தனர்.

## உண்ணாநிலைப் போராட்டம்
அப்போது பலர் சாகும் வரை உண்ணாநோன்புப் போராட்டத்தில் குதிப்பதற்காக முன்வந்தனர். இறுதியில் குலுக்கல் முறையில் தேர்வு இடம் பெற்றது. முதலில் *அன்னம்மா டேவிட்* தெரிவு செய்யப்பட்டார். 1988 ஆம் ஆண்டு பெப்ரவரி 16 ஆம் நாள் அமிர்தகழி மாமாங்கேஸ்வர் கோயிலில் அன்னம்மாவின் உண்ணாநோன்புப் போராட்டம் தொடங்கியது. ஆனால் படையினர் உண்ணாவிரத மேடையில் இருந்தவரைக் கடத்திச் சென்றதில் அவரால் தனது போராட்டத்தை நிறைவேற்ற முடியவில்லை.

## அன்னைபூபதி போராட்டம்
இந்த நிலையில் பூபதியம்மாள் தன் போராட்டத்தை மார்ச் 19 1988 அன்று தொடங்கினார். முன்னெச்சரிக்கையாக "சுயவிருப்பின் பேரில் உண்ணாவிரதமாயிருக்கிறேன். எனக்கு சுயநினைவிழக்கும் பட்சத்தில் எனது கணவனோ, அல்லது பிள்ளைகளோ என்னை வைத்தியசாலையில் அனுமதிக்க முயற்சிக்கக் கூடாது" எனக் கடிதம் எழுதி வைத்தார். நீர் மட்டும் அருந்தி சாகும் வரை உண்ணாநோன்பு இருந்தார். இடையில் பல தடங்கல்கள் வந்தன. உண்ணாவிரதத்துக்கு ஒத்துழைப்பு வழங்கியவர்களையும், அன்னை பூபதியின் பிள்ளைகள் சிலரையும், இந்திய இராணுவம் கைது செய்தது. ஆயினும் போராட்டம் நிறுத்தப்படவில்லை. அவர் உறுதியாகப் போராட்டத்தைத் தொடர்ந்தார். கோரிக்கைகள் ஏற்றுக் கொள்ளப்படாத நிலையில் சரியாக ஒரு மாதத்தின் பின் 19.04.1988 அன்று உயிர் நீத்தார்.

அன்னை பூபதியின் நினைவுநாள் தமிழீழ நாட்டுப்பற்றாளர் நாள் என்றும் நினைவுகூரப்படுகிறது.

## உசாத்துணை
* அன்னை பூபதி பற்றிய வன்னியனின் பதிவு

பகுப்பு:தமிழீழம்
பகுப்பு:உண்ணாநோன்பிருந்து இறந்தவர்கள்
பகுப்பு:தமிழ்ப் பெண் அறப் போராளிகள்
பகுப்பு:1932 பிறப்புகள்
பகுப்பு:1988 இறப்புகள்
1962

**1962**  (**[[ரோம எண்ணுருக்கள்|MCMLXII]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும்.

## நிகழ்வுகள்
* சனவரி 1 - மேற்கு சமோவா நியூசிலாந்திடம் இருந்து விடுதலை அடைந்தது.
* சனவரி 10 - பெருவில் வீசிய சூறாவளியில் 4000 பேர் வரை இறப்பு.
* சனவரி 27 - இலங்கையில் பிரதமர் சிறிமாவோ பண்டாரநாயக்கா தலைமையிலான அரசுக்கு எதிராக இலங்கைப் படைத்துறையினர் சிலரால் மேற்கொள்ளப்பட்ட இராணுவப் புரட்சி முறியடிக்கப்பட்டது.
* மார்ச் 2 - பர்மாவில் நடந்த இராணுவப் புரட்சியில் ஜெனரல் நெ வின் பதவியேற்பு.

## பிறப்புகள்
* ஆகஸ்ட் 25 - வங்காள எழுத்தாளரும் மருத்துவருமாகிய தஸ்லிமா நசுரீன் பிறந்தார்.

## இறப்புகள்
* சூலை 11 - பல்லடம் சஞ்சீவ ராவ் கருநாடக இசை புல்லாங்குழல் கலைஞர் (பி. 1882)

## நோபல் பரிசுகள்
* இயற்பியல் - லேவ் லாண்டாவு (*Lev Landau*)
* வேதியியல் - *Max Ferdinand Perutz*, *John Kendrew*
* மருத்துவம் - *Francis Harry Compton Crick*, *James Dewey Watson*, *Maurice Wilkins*
* இலக்கியம் - *John Steinbeck*
* சமாதானம் - *Linus Pauling*

## இவற்றையும் பார்க்கவும்
* 1962 இல் வெளிவந்த தமிழ்த் திரைப்படங்கள்

## 1962 நாட்காட்டி
இலங்கை ஆறுகளின் பட்டியல்

இலங்கையில் உள்ள ஆறுகளின் பட்டியலைப் பின்வரும் அட்டவணை தருகிறது. இவை நாட்டின் மத்திய உயர்நிலத்தில் இருந்து ஊற்றெடுத்துப் பாய்கின்றன. 1959-ஆம் ஆண்டு ஆய்வொன்றின் படி இலங்கையில் மொத்தம் 103 ஆறுகள் காணப்படுகின்றன. இவற்றுள் 10 ஆறுகள் முக்கியமானவையாகும். 335 கி.மீ. (208 மைல்) நீளமான மகாவலி கங்கை மிக நீளமான ஆறாகும். இதன் வடிகால் படுகை தீவின் ஐந்தில் ஒரு பகுதியை உள்ளடக்கியது. இலங்கையின் முக்கிய ஆறுகளில் கலா ஓயா மாத்திரமே உயர்நிலமல்லாத குளம் ஒன்றில் இருந்து ஊற்றெடுத்துப் பாய்கிறது. இலங்கையின் ஆறுகளில் களு ஆறு, களனி ஆறு, ஜின் ஆறு, நில்வல ஆறு,  மகாவலி கங்கை என்பன வெள்ளப்பெருக்கு அபாயத்துக்கு உட்பட்டவையாகக் கருதப்படுகின்றன.

## முக்கிய ஆறுகள்

## இவற்றையும் பார்க்க
*இலங்கை அருவிகளின் பட்டியல்

## மேற்கோள்கள்


ஆறுகள்
இலங்கையின் மாவட்டங்கள்

இலங்கையின் **மாவட்டங்கள்** (*disticts*) என்பவை இரண்டாம்-தர நிருவாக அலகுகளாகும். இவை மாகாணங்களுக்கு உள்ளடக்கப்பட்டுள்ளன. இவை நிர்வாகம், தேர்தல் தொடர்பாக ஏற்படுத்தப்பட்ட அலகுகளாகும். இலங்கையின் 9 மாகாணங்களில் 25 மாவட்டங்கள் அமைக்கப்பட்டுள்ளன. ஒவ்வொரு மாவட்டமும் நடுவண் அரசினால் நியமிக்கப்படும் மாவட்டச் செயலாளர் என அழைக்கப்படும் இலங்கை நிர்வாகச் சேவை அதிகாரியின் கீழ் நிருவகிக்கப்படுகிறது. நடுவண் அரசு மற்றும் பிரதேச செயலகங்கள் ஆகியவற்றுக்கிடையேயான தொடர்புகளை ஒருங்கிணைபதே மாவட்டச் செயலாளரின் முக்கிய பணியாகும். மாவட்ட ரீதியான அபிவிருத்தித் திட்டங்களை முன்னெடுப்பது, மாவட்டத்துக்குக் கீழுள்ள சிறிய நிருவாக அலகுக்கு உதவிகள் வழங்குவது போன்றவையும் மாவட்ட செயலாளரின் பணிகளாகும். அத்துடன் வருவாய் சேகரிப்பு, மாவட்டங்களில் தேர்தல்களை ஒழுங்குபடுத்துவது போன்ற பணிகளும் முக்கியமானவையாகும்.

மாவட்டம் ஒவ்வொன்றும் பல பிரதேச செயலகங்களாகப் பிரிக்கப்பட்டுள்ளன. நாட்டில் மொத்தம் 256 பிரதேச செயலகங்கள் உள்ளன. பிரதேச செயலகங்கள் மேலும் கிராம சேவகர் பிரிவுகளாகப் பிரிக்கப்பட்டுள்ளன.

## மாவட்டத் தரவுகள்
2012 கணக்கெடுப்பின் படி, மாவட்ட ரீதியாக மக்கள்தொகை தரவுகள்:

## மேலும் சில தகவல்கள்

## குறிப்புகள்

## மேற்கோள்கள்
கொத்மலை ஆறு

thumb|250px|கொத்மலை ஆற்றுக்கு மேலான சங்கிலிப்பாலமொன்று.
**கொத்மலை ஆறு** அல்லது **கொத்மலை ஓயா** இலங்கையின்　மத்திய　மாகாணத்தில்　பாயும்　ஆறாகும்.இது மகாவலி கங்கையின் முக்கிய கிளையாறாகும். கொத்மலை ஆறு அக்ரா ஆறாக ஓட்டன் சமவெளியில் ஊற்றெடுக்கிறது. வழியில் தம்பகஸ்தலாவை ஆறு, நானு ஓயா, புண்டுல் ஆறு, பூணா ஆறு என்பன கலக்கின்றன. கொத்மலை ஆறு நாவலப்பிட்டிக்கு தெற்கே மகாவலி கங்கையுடன் இணைகின்றது.

## நீர்　மின்த்திட்டங்கள்
கொத்மலை　ஆறு　மகாவலி　கங்கையுடம்　கலக்குமிடத்துக்கு　6.6　கிலோ　மீட்டர்　(4.1　மைல்)　மேலாற்றில்　கடதொர　என்னுமிடத்தில்　87.0 மீட்டர் உருயரமும்　600 மீட்டர்　நீளமும்　கொண்ட அனைக்கட்டு ஒன்றின் மூலம் கொத்மலை நீர்த்தேக்கம் அமைக்கப்பட்டுள்ளது. இவ்வனக்கட்டு துரிதமகாவலி திட்டத்தின் கீழ் சுவீடன் அரசின் நிதியுதவியுடன் அமைக்கப்படது. இவ்வணைக்கட்டுக்கான கட்டுமானப்பணிகள் 1979 ஆம் ஆண்டு தொடக்கப்பட்டு 1985 ஆம் ஆண்டு முதல் மின்சார உற்பத்தியை தொடங்கியது.

செயிண்ட். கிளயார் நீர்வீழ்ச்சி　இவ்வாற்றில் அமைந்துள்ள முக்கியமான நீர்வீழ்ச்சியாகும். இவ்வாற்றை தலவாக்கலை நகருக்கண்மையில் செயிண்ட். கிளயார் நீர்வீழ்ச்சிக்கு மேலாக அனைக்கட்டி மறிப்பதன் மூலம் மேல்கொத்மலை நீர்மின்த்திட்டம் அமைக்கபட தொடக்க வேலைகள்　நடபெற்று　வருகின்றன. இத்திட்டம் சூழல் பாதிப்பை ஏற்படுத்துபதாக பலராலும் சுட்டிக்காட்டப்பட்டு வருகின்றது.
　

## ஆதாரங்கள்



பகுப்பு:இலங்கையின் ஆறுகள்
இலங்கையில் தேயிலை உற்பத்தி

இலங்கையில் தேயிலை உற்பத்தி வெளிநாட்டு வருவாயைப் பெற்றுத்தரும் பிரதான வளமாகும். இது மொத்த உள்நாட்டு உற்பத்தியில் 2% ஆக இருந்து, 2013 இல் 1,527 மில்லியன் அமெரிக்க டொலர்களைப் பெற்றுக் கொடுத்தது.

## வரலாறு
[thumb|left|ஜேம்ஸ் டெய்ளர் 1860 ஆம் ஆண்டு [கண்டியில்]]
thumb|250px|1867 ஆம் ஆண்டு தொடங்கப்பட்ட இலங்கையின் முதல் தேயிலைத் தோட்டம் ''லூல்கந்துரை தேயிலைப் பெருந்தோட்டத்துக்கான'' பெயர் பலகை
இலங்கையில் கறுப்புத் தேயிலையின் உற்பத்தி திவில் காணப்பட்ட கோப்பி பெருந்தோட்டங்கள் *ஏமியா வஸ்டரிக்ஸ்* (Hemileia vastatrix) என்ற நுண்மத்தாக்குதலுக்கு உள்ளாகி அழிவுற்றதன் பின்னர் தொடங்கியது. கோப்பி பெருந்தோட்ட அதிகாரிகள் வேறு ஒரு பயிருக்கான தேவையை உணரத்தொடங்கினர். லூல்கந்துரை பெருந்தோட்டம் தேயிலை வளர்ப்பிற்கான ஆர்வத்தைக் கொண்டிருந்தது. பெருந்தோட்டத்துக்கு வந்திருந்த ஜேம்ஸ் டெய்ளர் 1867 தேயிலைப் பயிரிட்டார். மொத்தம் 19 ஏக்கர் நிலத்தில் தேயிலை பெயிரிடப்பட்டது.
வட இந்தியாவில் தேயிலை வளர்ப்பு, தேயிலை உற்பத்தி போன்றவற்றில் அனுபவம் பெற்றிருந்த டெய்ளர், தனது வீட்டின் முன்னரையில் உற்பத்தி தொடர்பான பல சோதனைகளைச் செய்தார். தேயிலை இலையைக் தனது கைகளால் சுருட்டி, வாடிய அத்தேயிலைகளை களிமண் அடுப்பில் கரியைப் பயன்படுத்தி சுட்டார். இவ்வாறு தயாரிக்கப்பட்ட தேயிலை இலண்டன் நகரின் ஏலத்தில் கூடிய விலையைப்பெற்றது. இது இலங்கையில் தேயிலை உற்பத்தியை ஊக்கமூட்டியது. 1890 இல் இலங்கை 22,900 தொன் தேயிலையை உற்பத்தி செய்தது இது 1873–1880 வரை உற்பத்தி செய்யப்பட்ட 12 கிலோவுடன் ஒப்பிடும் போது மிகப்பெரிய வளர்ச்சியாகும்.

1971 வரை பெரும்பாலான தேயிலைப் பெருந்தோட்டங்கள் பிரித்தானியர் வசமே காணப்பட்டது, இவை நில மறுசீரமைப்புச் சட்டத்தின்படி அரசவசப்படுத்தப்பட்டது. 1990 ஆண்டு முதல் தேயிலைப் பெருந்தோட்டங்களின் நிர்வாகம் தனியார் நிறுவனங்களிடம் ஒப்படைக்கப்பட்டுள்ளது.

## தேயிலை வளர்ப்புப் பகுதிகள்
இலங்கையில் முக்கிய தேயிலை வளப்புப் பகுதிகள் ஆறு காணப்படுகின்றன:
* காலி
* இரத்தினபுரி
* கண்டி
* நுவரெலியா
* திம்புள்ளை
* ஊவா

## மாறுபட்ட தயாரிப்புகள்

இலங்கை கறுப்புத் தேயிலை இலங்கையில் வளர்க்கப்படும் கறுப்புத் தேயிலையாகும். இது நல்ல நறுமணத்தைக் கொண்டிருப்பதோடு சிற்றஸ் அமிலத்தின் மணத்துக்கு ஒப்பானதாகும். தேயிலை சுவையூட்டிகள் கலந்தோ அல்லது கலக்கப்படாமலோ அருந்தப்படுகிறது. தேயிலை பல பெருந்தோட்டங்களில் பல உயரங்களில் வளர்க்கப்படுகிறது, உயரத்துக்கமைய சுவையும் வேறுபடுகிறது.

* **மொறவக் கோரளை** 2500 அடிக்கு குறைவான உயரமான பகுதியில் வளரும் தேயிலை
* **கண்டி**  2500 அடிக்கு மேல் உயரமான பகுதியில் வளரும் தேயிலை
* **ஊவா** 2800 அடிக்கு மேல் உயரமான பகுதியில் வளரும் தேயிலை
* **தம்புள்ள மற்றும் டிக்கோயா** 3500 அடிக்கு மேல் உயரமான பகுதியில் வளரும் தேயிலை
* **நுவரெலியா** 6000 அடிக்கு மேல் உயரமான பகுதியில் வளரும் தேயிலை

## உசாத்துணை

## மேலும் படிக்க
* 

## வெளி இணைப்புகள்

* Taylor, Lipton and the Birth of Ceylon Tea
* Jafferjee & Sons Exporters of Pure Ceylon Tea
* Helping Sri Lanka's Forgotten Tea Workers  Catholic Relief Services
* Documentary on the tea and rubber plantations of Sri Lanka: To Escape or Maximise? The estate workers' dilemma, Center for Poverty Analysis (CEPA), 2008 
* Official web site of the Sri Lanka Tea Board
* http://srilog.com/ceylon-tea-can-generate-more-profits_3235.html  Ceylon Tea Profit

பகுப்பு:இலங்கைத் தேயிலை
பகுப்பு:இலங்கை பொருளாதாரம்
லூல்கந்துரை

thumb|250px|லூல்கந்துரை தேயிலைப் பெருந்தோட்டத்துக்கான பெயர் பலகை

**லூல்கந்துரை** இலங்கையின் முதலாவது தேயிலைப் பெருந்தோட்டமாகும். இது 1867 ஆம் ஆண்டு ஸ்கொட்லாந்து நாட்டவரான ஜேம்ஸ் டெய்லர் என்பவரால் ஆரம்பிக்கப்பட்டது. இது கண்டிக்கு அருகில் அமைந்துள்ளது. இலங்கையில் தேயிலையின் உற்பத்தி, தீவில் காணப்பட்ட கோப்பிப் பெருந்தோட்டங்கள் *ஏமியா வஸ்டரிக்ஸ்* (*Hemileia vastatrix*) என்ற நுண்மத்தாக்குதலுக்கு உள்ளாகி அழிவுற்றதன் பின்னர் தொடங்கியது. கோப்பி பெருந்தோட்ட அதிகாரிகள் வேறு ஒரு பயிருக்கான தேவையை உணரத்தொடங்கினர். லூல்கந்துரை பெருந்தோட்டம் தேயிலை வளர்ப்பிற்கான ஆர்வத்தைக் கொண்டிருந்தது. பெருந்தோட்டத்துக்கு வந்திருந்த ஜேம்ஸ் டெய்லர் 1867 தேயிலையைப் பயிரிட்டார். மொத்தம் 19 ஏக்கர் நிலத்தில் தேயிலை பயிரிடப்பட்டது. மேலும் டெய்லர் இங்கு தேயிலை அரைக்கும் பொறி  ஒன்றைக் கொண்ட தேயிலைத் தொழிற்சாலை ஒன்றையும் அமைத்தார்.

## இவற்றையும் பார்க்க
* இலங்கையில் தேயிலை உற்பத்தி

## உசாத்துணை

## வெளியிணைப்புகள்
* டெய்ளர், லிப்டண் மற்றும் இலங்கைத் தேயிலையின் பிறப்பு

பகுப்பு:இலங்கைத் தேயிலைத் தோட்டங்கள்
பகுப்பு:இலங்கைத் தேயிலை
கரப்பான்

**கரப்பான்** (*Cockroach* அல்லது *roach*) பூச்சி இனங்களில் ஒன்றாகும். உலகில் துருவப் பகுதிகள் தவிர்ந்த ஏனைய எல்லாப் பகுதிகளிலும் வீட்டுத்தங்குயிரியாகக் காணப்படுகிறது. ஆறு குடும்பங்களைச் சேர்ந்த சுமார் 3490 கரப்பான் இனங்கள் இப்பொழுது வாழ்வதாகக் கணக்கிடப்பட்டுள்ளது.

கரப்பான் பூச்சிகள் எதையும் உண்ணக் கூடிய அனைத்துண்ணிகள் ஆகும். ஹீமோகுளோபின் என்ற நிறமி இல்லாததால் இவற்றின் குருதி வெண்ணிறமாக இருக்கும். கரப்பான் பூச்சிகளின் நரம்பு மண்டலம் எளிமையானது. உடல் பலபகுதிகளாகப்ப பிரிக்கப்பட்டு ஒவ்வொரு பகுதியிலும் அதைக்கட்டுப்படுத்தும் நரம்பணுத்திரள்கள் உள்ளன. எனவே தலையை வெட்டிவிட்டால் கூட கரப்பான் பூச்சிகள் இரண்டு வாரத்திற்கு உயிர்வாழும்.
அணுகுண்டு வெடிப்பையும் தாண்டி கரப்பான்கள் வாழும் என்று நம்பப்படுகிறது. கரையான்கள் கரப்பான்களில் இருந்து பரிணமித்திருக்கக் கூடும் என்றும் கருதப்படுகிறது.

left|thumb|கரப்பான் பூச்சி

## மேலும் பார்க்க
பூச்சிகள் பட்டியல்

## மேற்கோள்கள்

பகுப்பு:பூச்சிகள்
பகுப்பு:பூச்சியியல்
பாலைவனங்களின் பட்டியல்

இக்கட்டுரை உலகில் உள்ள பாலைவனங்களைப் பட்டியல் இடுகிறது.
## ஆப்பிரிக்க-யூரேசியா
### [[ஆப்பிரிக்கா]]
* சஹாரா பாலைவனம் - வட ஆப்பிரிக்காவில் உள்ளது. உலகின் மிகப்பெரிய வறண்ட பாலைவனம்.
* கலகாரி - தெற்கு ஆப்பிரிக்காவில் உள்ளது.
* நமீப் - தெற்கு ஆப்பிரிக்காவில் உள்ளது.
* புளூ பாலைவனம் - எகிப்தில் உள்ளது

### யூரேசியா
## [[ஆசியா]]
* கோபி பாலைவனம் - மங்கோலியாவில் உள்ளது.
* தார் பாலைவனம் - இந்தியா-பாக்கிஸ்தானில் உள்ளது.
* யூதேயப் பாலைவனம் – இசுரேல் மற்றும் மேற்குக் கரையிலுள்ள பாலைவனம்
* சினாய் தீபகற்பம் – எகிப்து
* காராகும் பாலைவனம் - துர்க்மெனிஸ்தான்

## [[அமெரிக்காக்கள்]]
### [[வட அமெரிக்கா]]
* மொஹாவே பாலைவனம்

### [[தென் அமெரிக்கா]]
* அட்டகாமா பாலைவனம் – சிலி மற்றும் பெரு நாட்டிலுள்ள பாலைவனம்

## [[ஓசியானியா]]
### [[ஆத்திரேலியா (கண்டம்)|ஆத்திரேலியா]]
* விக்டோரியா பெரிய பாலைவனம்
* பெரிய மணற்பாங்கான பாலைவனம்
* கிப்சன் பாலைவனம்
* சிறிய மணற்பாங்கான பாலைவனம்
* தனாமி பாலைவனம்

## அண்டார்டிக்கா
* அண்டார்டிக்கா - இதன் உட்பகுதியே உலகின் மிகப்பெரிய பாலைவனம்.

## மேற்கோள்கள்

## மேலும் பார்க்க
* பாலைவனம்
* பாலைவனமாதல்
* பரப்பளவின் படி பாலைவனங்களின் பட்டியல்

பகுப்பு:பாலைவனங்கள்
பகுப்பு:பட்டியல்கள்
நினைவுச்சின்னங்களுக்கும் களங்களுக்குமான அனைத்துலக அவை

**நினைவுச்சின்னங்களுக்கும் களங்களுக்குமான அனத்துலக அவை** (International Council on Monuments and Sites) என்பது உலக அளவில் உயர்தொழில் அறிஞர்களை உள்ளடக்கிய ஒரு அமைப்பு ஆகும். ஆங்கிலத்தில் ICOMOS என்னும் சுருக்கப்பெயரால் அறியப்படும் இந்த அவை, பண்பாட்டு மரபு சார்ந்த இடங்களைக் காப்பாண்மை (conservation) செய்வதையும், பாதுகாப்பதையும் (protection) நோக்கமாகக் கொண்டு செயற்பட்டு வருகிறது. கோட்பாடுகள், வழிமுறைகள், அறிவியல் நுட்பங்கள் என்பவற்றைப் பயன்படுத்திக் கட்டிடக்கலை மற்றும் தொல்லியல் சார்ந்த மரபுச் சின்னங்களைக் காப்பாண்மை செய்வதில், ஈடுபட்டுள்ள, அனைத்துலக மட்டத்திலான ஒரே அரசுசாரா நிறுவனம் இதுவேயாகும். 1964 ஆம் ஆண்டில் வெனிஸ் நகரில் கூடிய அவையினால் ஏற்றுக்கொள்ளப்பட்ட நினைவுச் சின்னங்களையும், களங்களையும் காப்பாண்மை செய்தல் மற்றும் பாதுகாத்தல் தொடர்பிலான பட்டயத்தின் அடிப்படையிலேயே இதன் பணிகள் நடைபெற்று வருகின்றன. இப்பட்டயம் *[[வெனிஸ் பட்டயம்]]* எனப் பரவலாக அறியப்படுகிறது. உலக மரபுக் களங்கள் தொடர்பில் இவ்வமைப்பு ஐக்கிய நாடுகள் கல்வி அறிவியல் பண்பாட்டு நிறுவனத்துக்கு (யுனெஸ்கோ) ஆலோசனைகளை வழங்கி வருகிறது.

கட்டிடக்கலைஞர்கள், வரலாற்றாளர்கள், தொல்லியலாளர்கள், கலை வரலாற்றாளர்கள், புவியியலாளர்கள், மானிடவியலாளர்கள், பொறியியலாளர்கள், நகரத் திட்டமிடலாளர்கள் போன்ற பல்துறை அறிஞர்கள் இவ்வமைப்பில் உறுப்பினர்களாக உள்ளனர். இது இவ்வமைப்பின் பணிகளில் பல்துறைப் பங்களிப்பைப் பெற்றுக்கொள்வதற்கு வசதியாக உள்ளது.

உலகின் பண்பாட்டு மரபுகளின் பல்வகைமை தொடர்பிலும், அவற்றைப் பாதுகாப்பதிலும், காப்பாண்மை செய்வதிலும் எடுக்கப்படவேண்டிய நடவடிக்கைகள் தொடர்பிலும் மக்களுக்கு விழிப்புணர்வை ஏற்படுத்தும் நோக்கில் ஆண்டு தோறும் ஏப்ரல் மாதம் 18 ஆம் நாளை, நினைவுச்சின்னங்களுக்கும், களங்களுக்குமான அனைத்துலக நாள் என அறிவித்துக் கொண்டாடி வருகிறது.

பகுப்பு:பண்பாட்டு நிறுவனங்கள்
பகுப்பு:அனைத்துலக அரசுசாரா நிறுவனங்கள்
பகுப்பு:நில மேலாண்மை
தமிழ்நாட்டுக் கோயில் இசைத் தூண்கள்

கோயிலில் உள்ள தூண்கள் இசை எழுப்பும் வண்ணம் அமைப்பது தமிழர் இசை கட்டுமான நுட்ப கலைப் பரிமாணங்களில் ஒன்று.  சென்னையில் உள்ள யானை கோயிலில் இப்படிப்பட்ட இசைத் தூண்களுக்கு நல்ல எடுத்துக்காட்டு.  மிடறு என்று அழைக்கப்படும் "கற்தூண்கள் இசை" என்ற தமிழிசை மரபின் எடுத்துக்காட்டாக இவற்றைக் கொள்ளலாம்.

பண்டைய காலத்தில் இவ்வாறான தூண்கள் செதுக்கப்படும் போதே "ச ரி க ம ப த நி" என்ற ஏழு விதமான இசையை எழுப்பப்படும் விதத்தில் இத்தூண்கள் உருவாக்கப்படுள்ளன.

## இவற்றையும் பார்க்க
* தமிழர் இசைக்கருவித் தொழில்நுட்பம்
* தமிழர் கட்டுமானக்கலை
* தமிழர் கட்டிடக்கலை

## மேற்கோள்கள்


## வெளி இணைப்புகள்

பகுப்பு:தமிழர் இசைக்கருவிகள்
பகுப்பு:இசை
சரத் பொன்சேகா

**ஜெனரல் கர்டியெவா சரத் சந்திரலால் பொன்சேகா** (பிறப்பு: 18 திசம்பர் 1950) 2005 டிசம்பர் 6 முதல் இலங்கை இராணுவத்தின் கட்டளைத் தளபதியாக பதவி வகித்து வந்தவர். இவர் இலங்கை உள்நாட்டுப் போரின் தொடக்கம் முதலே இலங்கை இராணுவத்தில் பணியாற்றி வந்திருக்கின்றார்.

இவர் தமிழ் மக்கள் 20,000க்கும் மேற்பட்டோரை வன்னி போர்முனைப் பகுதியில் படுகொலை செய்வதற்குக் காரணமான முக்கிய சூத்திரதாரியாக பன்னாட்டு மனிதாபிமான ஆர்வலர்களால் குற்றம் சாட்டப்பட்டார். நவம்பர் 16, 2009 அன்று தனது பதவியிலிருந்து விலகி இலங்கையின் அடுத்த அதிபர் தேர்தலில், அப்போதைய அதிபர் மகிந்த ராஜ்பக்சேவிற்கு எதிராக போட்டியிட முடிவெடுத்தார்.

அதிபர் தேர்தலில் தோல்வியடைந்த பொன்சேகா, இராணுவப் புரட்சிக்கு திட்டமிட்டார் என இலங்கை அரசினால் குற்றம் சாட்டப்பட்டு கைதுசெய்யப்பட்டார். இதன் பின்னர் தொடரப்பட்ட வழக்கு விசாரணையில் பொன்சேகா குற்றவாளியாக அடையாளம் காட்டப்பட்டார்.

## மீண்டும் பதவியில்
மைத்திரிபால சிறிசேன இலங்கையின் புதிய அதிபராக பதவியேற்றபின், சரத் பொன்சேகா மீண்டும் இலங்கை இராணுவத்தின் தலைமைப் படைத்தலைவராக பொறுப்பேற்றுக் கொண்டார்.. 22 மார்ச் 2015இல் இலங்கை இராணுவத்தின் முதல் பீல்டு மார்சல் எனும் பதவி உயர்வு வழங்கப்பட உள்ளது என கூறப்பட்டது.

## மேற்கோள்கள்


# பிபிசி செய்திகள்
# லங்கா செய்திகள்

பகுப்பு:சிங்கள அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இலங்கை பௌத்தர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
மட்டையாளர்

**மட்டையாளர்** என்பது துடுப்பாட்டத்தில் மட்டைபிடிக்கும் வீரரைக் குறிக்கும். பொதுவாக ஒரு அணியின் 10 மட்டையாளர்களும் வெளியேறி விட்டால் அதன் ஆட்டம் முடிவுக்கு வரும். மட்டையாளர் என்ற சொல்லானது பாலின வேறுபாடின்றி இருபாலாரையும் குறிக்கப் பயன்படுத்தப்படுகிறது.

## மட்டையாளரின் பங்கு
விளையாட்டின் போது, மட்டையாடும் அணியின் இரண்டு வீரர்கள் வீசுகளத்தில் இருப்பார்கள், ஏனைய வீரர்கள் களத்துக்கு வெளியே உள்ள அரங்கத்தின் ஓய்வறையில் இருப்பார்கள். களத்தில் இருக்கும் இரண்டு வீரர்களும் தற்போதைய மட்டையாளர்கள் எனப்படுவர். இவ்விரு வீரர்களும் வீசுகளத்தின் இரு முனைகளில் காணப்படும் இழப்புகளுக்கு முன்பு நிற்பார்கள்.

இரண்டு மட்டையாளர்களும் வெவ்வேறு பணிகளைக் கொண்டிருக்கின்றனர்:
* **மட்டையாடுபவர்-** இவர் தனக்கு அருகிலுள்ள இழப்புக்கு முன்பாக நின்று, அதனை எதிர் முனையிலிருந்து பந்து வீச்சாளர் வீசும் பந்தில் இருந்து காப்பார்.
***காத்திருப்பவர்-** இவர் பந்து வீச்சாளரின் எல்லைக்கோட்டில் உள்ள இழப்புக்கு முன்பு காத்திருப்பார்.

மட்டையாடுபவர், பந்துவீச்சுகளில் இருந்து இழப்பைக் காப்பதோடு அதனை மறித்து களத்திற்குள் அடித்துவிட்டு காத்திருப்பவருடன் முனைகள் மாறுவதன் மூலம் ஓட்டங்கள் பெறுவார். ஒரு முறை முனைகள் மாறினால் மட்டையாடுபவருக்கு ஒரு ஓட்டம் கிடைக்கும். களத்தடுப்பில் உள்ள அணியினர் பந்தைப்பிடித்து இழப்பைத் தாக்காத வரையில் மட்டையாளர்கள் முனைகளை மாற்றி ஓட்டங்களைக் குவிக்கலாம். முனைமாற்ற எண்ணிக்கைக்கு ஈடாக மட்டையாடுபவருக்கும் அவரது அணிக்கும் ஓட்டங்கள் கிடைக்கும். வீசப்பட்ட பந்து, களத்தின் எல்லைக்கோட்டைத் தாண்டிச் சென்றால் நான்கு அல்லது ஆறு ஓட்டங்கள் வழங்கப்படும். அப்போது முனை மாற்றத்தில் மட்டையாளர் எடுத்த ஓட்டங்கள் கணக்கில் வராது. மட்டையாடுபவர் பந்தை எதிர்கொள்ளத் தயாராக உள்ளபோது காத்திருப்பவர் ஓட்டத்துக்குத் தயாரான நிலையில் இருப்பார்.

## மட்டையாளரின் திறமைகள்
சிறந்த மட்டையாளரிடமிருந்து எதிபார்க்கப்படும் திறமைகள் போட்டியின் வகையையும் சூழ்நிலையையும் பொறுத்து வேறுபடும். பொதுவாக மட்டையாளர்கள் தேவையற்ற ஆபத்துக்களை எதிர்கொண்டு ஆட்டமிழக்காமல் கூடிய வேகத்தில் ஓட்டங்களைக் குவிக்க வேண்டப்படுவார்கள். தேர்வுப் போட்டிகளின் சில நேரங்களில் ஓட்டம் எதனையும் எடுக்காவிட்டாலும் ஆட்டமிழக்காமல் களத்தில் நின்று போட்டி நேரம் முடிவடையும் வரையில் மெதுவாக ஆட வேண்டப்படுவார்கள். ஓட்ட சராசரி மற்றும் ஓட்ட வேகம் என்பன மட்டையாளர் ஒருவரின் திறமையை அளவிடும் முறைகளாக பயன்படுத்தப்படுகிறது. 

## சான்றுகள்


பகுப்பு:துடுப்பாட்டம்
பகுப்பு:துடுப்பாட்ட சொல்லியல்
எல்லைப்புள்ளி (கணிதம்)

நுண்கணிதம் (Calculus)  என்ற உட்துறையின் வெற்றி பயக்கும் மேன்மையால் 18, 19வது நூற்றாண்டுகளில் கணிதம் உயர்ந்த அறிவியல் சாதனமாக வளர்ந்தது. இதற்கெல்லாம் வேர்க் கருத்தாக இருந்தது, இன்னும் இருப்பது,  ‘எல்லை’ (Limit) என்ற தத்துவம்.  ஆனால் 20வது நூற்றாண்டில் இடவியலில் ஆராயத் தொடங்கினவுடன் ‘*[[எல்லை]]*’ என்பதைவிட  ‘**எல்லைப்புள்ளி**’ (Limit Point) என்ற தத்துவம் தான் நுண்பியச் சாதனைகளுக்குகந்தது என்று தெரிந்து கொண்டார்கள்.   இதன் மூலம் கணிப்பியல், அதைவிட நுண்பியமான பகுவியல் (Analysis)  இரண்டும்  உயர்ந்த நுண்பிய நிலையில் இடவியலில் ‘இடவியல் வெளி’ என்று பரிமளித்தது.  ஆக, ‘எல்லைப்புள்ளி’ என்ற தத்துவத்தில் இடவியல் அமைப்பைப் படைப்பது ஒரு முக்கியமான வழி.

மெய்யெண்களிலிருந்து ஒரு கணம் **S** ஐ எடுத்துக் கொள்வோம்.  ஒரு மெய்யெண்  *a*  இதற்கு எல்லைப்புள்ளி என்று சொல்லப்பட வேண்டுமானால்  *a*  இன் இரு பக்கங்களிலுள்ள ஒவ்வொரு *ε*-தொலைவிலும் **S**  இலிருந்து ஏதாவது ஒரு எண் *s* ≠ *a*  இருந்தாக வேண்டும். சுருங்கச் சொன்னால், *a* இன் ஒவ்வொரு அண்மையிலும் (neighbourhood), ** S** இனுடைய எண்ணற்ற உறுப்புகள் இருக்கவேண்டும்.

எ.கா.:

**S** =  {-1+1/2, 1-1/2, -1+1/3, 1-1/3, -1+1/4. 1-1/4, ……}க்கு இரண்டு எல்லைப்புள்ளிகள் உள்ளன. அவை: -1, மற்றும், 1.

S =  {1, 2, 3, 4, ….    } க்கு எல்லைப்புள்ளிகளே கிடையாது.

**S** = {1, ½, 1/3, ¼, ….}க்கு  0  ஒரே ஒரு எல்லைப்புள்ளி. ஒரே ஒரு எல்லைப்புள்ளிதான் என்ற நிலை ஏற்படும்போது அதை ‘எல்லை’ (Limit)  என்றே சொல்வார்கள்.

## இவற்றையும் பார்க்கவும்

இடவியல்

## மேற்கோள்கள்

கணிதம்
பகுப்பு:இடவியல்
தொலைவு தகு வெளி

**தொலைவு தகு வெளி** (ஆங்கிலம்:Metrisable Space) கணிதத்தில் பகுவியல் என்ற பிரிவில் உள்ள ஒரு முக்கிய கருத்துப்பொருள் ஆகும். இது இடவியல் வெளிகளில் மிகவும் பயன்படும் ஒரு வெளியாகும். மெய்யெண்களின் கணத்தின் மேல் உள்ள இயற்கை இயல்வெளிக்கு பல அதிகப்படி இயல்புகளுள்ளன. அவைகளில் முக்கியமானது தொலைவு என்ற கருத்தை அதனுள் கொண்டது தான்.  அதாவது, **R** (மெய்யெண்களின் கணம்) இல்  *x* , *y*  என்ற எந்த இரண்டு புள்ளிகளுக்கிடையேயும்

\; d(x, y) = (x^2 - y^2)^{1/2} 

என்ற ஒரு தொலைவு எண் உள்ளது.  இந்தத்தொலைவு எண் அடித்தளத்தில் நான்கு கட்டுப்பாடுகளைக்கொண்டது. இவை  1906 இல் ஃப்ரெஷெ (Frechet) யால் முதன்முதல் இப்படி வகுக்கப்பட்டது.  *x, y, z*  என்பவை வெளியில் எந்த மூன்று புள்ளிகளாக இருந்தாலும்,

(**தொ 1**):   \; x \neq y  என்றால்  \; d(x, y)  ஒரு நேர்ம மெய்யெண்.*

(*'தொ 2**):   <math>\; d(x, y) = 0 </math>

(**தொ 3**):   <math>\; d(x, y) = d(y, x) </math>

(**தொ 4*'):   <math>\; d(x, y) \leq d(x, y) + d(y, z) </math>

ஒரு இடவியல் வெளியில் இப்படி ஒரு  ‘*d*’ என்ற தொலைவு இருக்க முடியுமானால் அவ்விடவியல் வெளிக்கு *தொலைவுதகு வெளி* என்று பெயர். தொலைவு ஒன்று மேற்கண்ட நான்கு கட்டுப்பாடுகளுடன் இருந்துவிட்டால் அவ்வெளியை *தொலைவு வெளி* என்றே சொல்லப்படும்.

எல்லா இடவியல் வெளியிலும் இது சாத்தியமில்லை. ஆனால் பல செயற்பாடுகளில் தொலைவு தகுமை என்பதைவிட ஒரு குறைந்த கட்டுப்பாடே போதுமானதாக உள்ளது. அது என்னவென்றால்,
(*)  *p, q''  என்ற ஒவ்வொரு இரண்டு புள்ளிகளுக்கும் ஒன்றை ஒன்று வெட்டாத இரண்டு அண்மைகள் இருக்கவேண்டும்.

இவ்விதம் (*) என்ற கட்டுப்பாட்டை மெய்யாக்கும் இடவியல்வெளிக்கு  ஹௌஸ்டார்ப்ஃ வெளி என்று பெயர்.  தொலைவுதகு வெளிகள் ஹௌஸ்டார்ப்ஃ வெளிகள்தாம்.

இதைச்சார்ந்த ஒரு சோகமான குறிப்பு. ஹௌஸ்டார்ப்ஃ (1868 – 1942) ஒரு சிறந்த ஜெர்மானிய கணிதவியலாளர்கணித இயலாளர். கணிதத்தில் பல சாதனைகளை புரிந்தவர். தற்கால இடவியலின் முன்னோடி.  அதை முதன் முதலில் கணிதத்தின் ஒரு பிரிவாக்கி நூலாக எழுதியவர்.  அவரும் அவரது மனைவியாரும் ஜெர்மனியில் அக்காலத்து நிலைமையினால் உந்தப்பட்டு தற்கொலை புரிந்துகொண்டார்கள்.

பகுப்பு:இடவியல்
வருமானக் கூற்று

**வருமானக் கூற்று** *(Income statement)* அல்லது **இலாப நட்ட கணக்கு** *(Profit and Loss Statement)* எனப்படுவது வணிக நிறுவனமொன்றின் குறித்த நிதியாண்டின் முடிவில் செயற்பாடுகளின் முடிவில் ஏற்பட்ட **தேறிய இலாபத்தினை** அல்லது நட்டத்தினை  முதலீட்டாளர்களுக்கு,முகாமையாளருக்கு விபரிக்கும் நிதிக்கூற்றாகும்.இக் கூற்று வணிகநிறுவனம் வணிக நடவடிக்கையில் பெற்ற வருமானம் கூற்றின் மேல் பாகத்திலும் செய்த செலவீனம் கூற்றின் கீழ் பாகத்திலும் குறிக்கப்பட்டிருக்கும்.

வரையறுக்கப்பட்ட வணிக நிறுவனங்கள் நிதியாண்டின் முடிவில் கட்டாயமாக சமர்பிக்கப்பட வேண்டிய நிதிகூற்றுகளில் வருமானக் கூற்றும் அடங்கும்.(மற்றையவை ஐந்தொகை,காசுபாய்ச்சல் கூற்று,உரிமை மாற்றல் கூற்று)

வருமானக் கூற்றின் வடிவங்கள் அவற்றின் தேவைக்கேற்வும் (உள்ளக மற்றும் பிரசுரிமை)  வேறுபட்ட நாடுகளினால் ஏற்படுத்தப்பட்டுள்ள **கணக்கீட்டு நியமங்களுக்கு**() ஏற்பவும் இவை சிறுது வடிவம் மாறுபடக்கூடும்.

## வரையறை
வருமானக் கூற்றானது முதலீட்டாளர் மற்றும் கடன்கொடுப்போர் என்பவர்கள் நிறுவனதின் கடந்தகால செயற்திறனை அறிந்து கொள்ள உதவுவதுடன் வருங்காலதில் நிறுவனம் தொடர்ந்து இயங்குமா என்பதை துணியவும் பயப்படுகின்றது.

எனினும் வருமானக் கூற்றில் சில வரையரையும் உண்டு:
* சில தொகைகள் கணக்கீட்டு முறைகளில் தங்கி உள்ளது எ-கா, தொக்கு கணக்கெடுக்கும் முறை இது LIFO மற்றும் FIFO எனும் இரண்டு வகைப்படும் இரண்டு முறைகளிலும் ஒரே விடை பெறப்படாது.
* சில நட்டங்கள் அனுமானத்தின் அடிப்படையில் எடுக்கப்படும் எ-கா சொத்துக்களுக்கு தேய்மானம்(depreciation) எவ்வளவு என தீர்மானித்தல்
* சில நட்டங்கள் எதிர்காலத்தில் ஏற்படும் எனும் எதிர்வுகூறலின் அடிப்படையில் எடுக்கப்படல் எ-கா ஐயகடன் எவ்வளவு என கணக்கிடல்
* சில இலாபங்கள் எதிர்காலத்தில் நிச்சயமாகக் கிடைக்கும் என தெரிந்தாலும் அவற்றினை இங்குக் காட்டமுடியாது.

## வருமானக் கூற்றின் உருப்படிகள்

**வருமானகூற்று மாதிரி:**

   தேறிய விற்பனை _______________3,400,000
   வாடகை வருமானம் ____________   40,000
   வட்டி வருமானம்        __________ 12,000
      மொத்த வருமானம்   _________ 3,452,000
   
   (கழிக்க)
   விற்பனைக் கிரயம்  ______________ 2,000,000
   நிர்வாகச் செலவுகள்     __________  450,000
   விற்பனை செலவுகள் ______________ 350,000
   நிதிகிரயம்         ________________  45,000
      மொத்த செலவுகள்    _________ 2,845,000
 
   வரிக்கு முந்திய வருமானம் ________ 607,000
   வருமான வரி        _____________  (182,100)
   தேறிய வருமானம் _______________   424,900
 
 பங்கொன்றின் உழைப்பு _____________   4.20
 வழங்கிய பங்கு 100 000

## பிரசுரிமை வடிவமாதிரி

## உள்ளகதேவை வடிவமாதிரி

**குறிப்பு**

## இவற்றையும் பார்க்க
* ஐந்தொகை
* காசுப்பாய்ச்சல் கூற்று

## வெளி இணைப்புகள்
*Income Statement எடுத்துக்காட்டுகளுடன் 

பகுப்பு:நிதிக் கூற்றுக்கள்
கனேடியத் தமிழ்த் திரைப்படங்களின் பட்டியல்

**கனேடியத் தமிழ்த் திரைப்படங்களின் பட்டியல்** என்பது கனேடியத் தமிழ்த் திரைப்படத்துறையினரால் கனடா வாழ் தமிழர்களால் திரையிடப்பெற்ற திரைப்படங்கள் இங்கு பட்டியலிடப்படுகின்றன.

### திரைப்படங்கள்
# அன்பு ஊற்று (1992)
# ஏமாற்றம் (1995)
# உயிரே உயிரே (1998)
# தமிழ் மகன்
# எங்கோ தொலைவில் (1997)
# வசந்த கானம் (1998)
# கதிரொளி (2003)
# கரை தேடும் அலைகள் (2003)
# கனவுகள் (2003)
# மென்மையான வைரங்கள் (2003)
# மெதுவாக உன்னைத் தொட்டு (2004)
# இனியவர்கள்
# நான் யார் (2004)
# தமிழிச்சி (2004)
# புது உறவு (2003)
# கலகலப்பு (2003)
# உள்ளம் கவர்ந்தவளே (2004)
# நீரூற்று (2004)
# சுகம் சுகமே (2005)
# சகா (2005)
# ரெட் விண்டர் (2005)
# கனேடியன்
# துரோகி (2006)
# துரோகம் (தீர்ப்பளியுங்கள்)
# மதி
# சதி (2007)
# மலரே மௌனமா (2008)
# சிவரஞ்சனி(2008)
# அப்பா(2008)
# காதல் முதல் காதல் வரை (2008)
# என் கண் முன்னாலே (2009)
# 1999 (2009)
# உறவு (2010)
# ஒரு துவக்கும் ஒரு மோதிரமும் (2013)
# கோன்  (2013)
# மனிதம்
# வாலிப தேசம்
# காற்றாடி
# சொந்தங்கள் 
# காதல் வானிலே
# அதிகாலை 26
# விஷ பரீட்சை  
# தாய்நாட்டு அகதிகள்
# வேலி

## குறுந்திரைப்படங்கள்
# உனக்கு ஒரு நீதி
# மனுஷி
# துரோகம்
# மனமுள்
# வாழ்வு எனும் வட்டம்
# தாகம்
# இனி
# அம்மா
# உஷ்
# சப்பாத்து
# அந்த ஒரு நாள்
# அடைக்கலம்
# அடையாளம்
# அஃகம்

## சாதனைகள்
* ஒரு துவக்கும் ஒரு மோதிரமும்
**இது சூன் 19, 2013 அன்று சீனாவின் சாங்காய் நகரில் நடைபெற்ற பன்னாட்டுத் திரைப்பட விழாவில், போட்டிக்காகத் திரையிடப்பட்ட படங்களுள் ஒன்றாகும்.
**சாங்காய் பன்னாட்டுத் திரைப்பட விழாவில் தங்க குவளை விருதுக்கான தேர்வு
**ஹமில்டன் திரைப்பட விழாவில் சிறந்த திரைப்படத்திற்கான தேர்வு
**சினிறொக்கொம் பன்னாட்டுத் திரைப்பட விழாவில் சிறந்தபடத்திற்கான சபயர் விருது 
**சினிறொக்கொம் பன்னாட்டுத் திரைப்பட விழாவில் சிறந்த இயக்குனர்க்கான சபயர் விருது
**சினிறொக்கொம் பன்னாட்டுத் திரைப்பட விழாவில் சிறந்த நடிகருக்கான எமெறோல்ட் விருது 
**சினிறொக்கொம் பன்னாட்டுத் திரைப்பட விழாவில் சிறந்த நடிகருக்கான பச்சை விருது 
**நார்வே தமிழ்த் திரைப்பட விழாவில் சிறந்த திரைப்படத்திற்கான விருது
**நார்வே தமிழ்த் திரைப்பட விழாவில் சிறந்த இயக்குனர்க்கான விருது 
**நார்வே தமிழ்த் திரைப்பட விழாவில் சிறந்த நடிகைக்கான விருது

## மேற்கோள்கள்
அந்தனி ஜீவா

**அந்தனி ஜீவா** (26 மே 1944 – 10 சனவரி 2025) இலங்கை, மலையக எழுத்தாளர்களில் ஒருவர். இதழியல், நாடகத் துறைகளிலும் பங்களித்து வந்தவர். கொழுந்து சஞ்சிகையின் ஆசிரியர். மலையக எழுத்துக்களைப் பதிப்பிக்கும் முயற்சிகளிலும் பங்களித்தவர். இவர் தனது அனுபவங்களை ஜீவநதி என்ற சிற்றிதழில் *ஒரு வானம்பாடியின் கதை* என்ற தலைப்பில் தொடராக எழுதி வந்தார்.

## வாழ்க்கைக் குறிப்பு
அந்தனி ஜீவா கொழும்பைப் பிறப்பிடமாகவும் மலையகத்தை வசிப்பிடமாகவும் கொண்டவர். செபஸ்டியன், இலட்சுமி அம்மாள் ஆகியோருக்குப் பிறந்தவர். கொழும்பு சுவர்ண வீதியிலிருந்த தமிழ்ப் பாடசாலையிலும் பம்பலப்பிட்டி புனித மரியாள் கல்லூரியிலும் கல்வி கற்றார். கொழும்பு திறந்த பல்கலைக்கழகத்தில் பத்திரிகைத்துறையில் டிப்புளோமா பட்டம் பெற்றுள்ளார். தினபதி, செய்தி, ஈழநாடு போன்ற பத்திரிகைகளில் பணியாற்றியுள்ளார்.

1960 இல் எழுதத் தொடக்கிய இவர் கண்டியூர் கண்ணன், மாத்தளை கௌதமன், கவிதா ஆகிய புனைபெயர்களிலும் எழுதியுள்ளார். சுதந்திரன், மாணவன், தமிழருவி, திருமகன், கலைமலர், மாணவமலர், மாலைமுரசு, ஈழநாடு, சிந்தாமணி, சிரித்திரன், அமுதம், தேசபக்தன், நவமணி, தினகரன் உள்ளிட்ட பல்வேறு இதழ்களில் கட்டுரைகள், சிறுகதைகள் எழுதியுள்ளார். கொழுந்து, குன்றின் குரல், லங்கா தோட்டத் தொழிலாளர் யூனியன் வெளியிட்ட ஜனசக்தி ஆகிய இதழ்களின் ஆசிரியராகவும் இருந்துள்ளார்.

இவர் எழுதிய முதல் நாடகமான 'முள்ளில் ரோஜா' 1970 இல் மேடையேறியது. 1970களில் தொழிலாளர் வர்க்கப் பிரச்சனைகளைக் கருப்பொருளாகக் கொண்ட அக்கினிப்பூக்கள், வீணை அழுகின்றது முதலான நாடகங்களை உருவாக்கினார். இவற்றில் வீணை அழுகின்றது என்ற நாடகத்திற்கு இலங்கை அரசு தடை விதித்தது. 1980களில் தெரு நாடகங்களைக் கொழும்பு, மலையகப் பகுதிகளில் நடாத்தினார்.

## இவரது நூல்கள்

* அ.ந.க ஒரு சகாப்தம்
* அக்கினிப் பூக்கள் (1999)
* அன்னை இந்திரா (1985)
* அமைதி கோர்ட் நடந்துகொண்டிருக்கிறது
* ஆனந்தமே ஜீவனின் மகரந்தம்
* இவர்கள் வித்தியாசமானவர்கள்
* ஈழத்தில் தமிழ் நாடகம் (1981)
* ஒரு வானம்பாடியின் கதை (தன் கதை, 2014)
* கண்டி மாவட்டத் தமிழர்களின் வரலாற்றுப் பதிவுகள் (2002)
* காந்தி நடேசய்யர் (1990)
* குறிஞ்சிக் குயில்கள் (2002)
* குறும் பூக்கள்
* சி. வி. சில நினைவுகள் (2002)
* சிறகு விரிந்த காலம் (2007)
* சுவாமி விபுலாநந்தர்
* திருந்திய அசோகன் (2003)
* நெஞ்சில் பதிந்த ஐரோப்பியப் பயணம் (2003)
* பார்வையின் பதிவுகள்
* மலையகம் வளர்த்த கவிதை (2002)
* மலையக மாணிக்கங்கள் (1998)
* மலையகத் தமிழ் இலக்கியத்திற்கு முஸ்லீம் எழுத்தாளர்களின் பங்களிப்பு (2002)
* மலையகத் தொழிற்சங்க வரலாறு (2005)
* மலையகமும் இலக்கியமும் (1995)
* முகமும் முகவரியும் (1997)

தான் செயலாளராகப் பணியாற்றும் மலையக வெளியீட்டகம் மூலம் பல நூல்களை வெளியிட்டுள்ளார். பெண்களின் எழுத்துக்களைத் தொகுத்து குறிஞ்சி மலர்கள் (சிறுகதைகள், 2000), குறிஞ்சிக் குயில்கள் (கவிதைகள், 2002), அம்மா(சிறுகதைகள், 2004) போன்ற தொகுப்புக்களையும் வெளியிட்டுள்ளார். 

## விருதுகள்
அந்தனி ஜீவா இலங்கை அரசின் சாகித்திய விருது, அரச இலக்கிய விருதுகளைப் பெற்றுள்ளார்.

## இறப்பு
அந்தனி ஜீவா 2024 சனவரி 10 அன்று தனது 80-ஆவது அகவையில் காலமானார்.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:இலங்கை மலையக எழுத்தாளர்கள்
பகுப்பு:1944 பிறப்புகள்
பகுப்பு:2025 இறப்புகள்
பகுப்பு:ஈழத்து நாடகாசிரியர்கள்
லோத்தல்

**லோத்தல்** சிந்துவெளி நாகரிகக் கால நகரங்களில் ஒன்றாகும். ஹரப்பா பண்பாட்டின் தொடர்ச்சியான லோத்தல் நகரத்தின் அழிபாடுகள் தற்கால இந்தியாவின் குஜராத் மாநிலத்தில் உள்ளது. இதன் தோற்றத்தின் காலம் கி.மு. 3700 எனக் கணிக்கப்பட்டுள்ளது. இக்காலத்தைச் சேர்ந்த, இந்தியாவிலுள்ள முக்கியமான தொல்லியல் களமாக இது கருதப்படுகின்றது. 1954 ஆம் ஆண்டில் கண்டுபிடிக்கப்பட்ட இவ்விடத்தில், 1954-ஆம் ஆண்டு முதல்  1963-ஆம் ஆண்டு முடிய அகழ்வாய்வுகள், இந்தியத் தொல்லியல் ஆய்வகத்தினால் நடத்தப்பட்டது.

## அமைவிடம்
அகமதாபாத் மாவட்டத்தின் தோல்கா தாலுகாவில் உள்ள சரக்வாலா கிராமத்தின் அருகில் அமைந்துள்ளது. அகமதாபாத் நகரத்திலிருந்து 80 கிலோ மீட்டர் தொலைவில் லோத்தல் அமைந்துள்ளது.

## அருங்காட்சியகம்
இந்தியத் தொல்லியல் ஆய்வகம்,  லோத்தல் அகழாய்வில் கிடைத்த தொல்பொருட்களைக் கொண்டு அகமதாபாத் நகரத்தில்  லோத்தல் தொல்பொருள் அருங்காட்சியகம் அமைத்துள்ளது   இந்தியத் தொல்லியல் ஆய்வகம்

## இவற்றையும் பார்க்கவும்
* தொல்லியல் அருங்காட்சியகம், லோத்தல்
* காளிபங்கான்
* ஹரப்பா
* தோலாவிரா
* இராக்கிகர்கி
* மொஹெஞ்சதாரோ
* மெஹெர்கர்
* சிந்துவெளி நாகரிகம்
* சிந்துவெளி நாகரிகத்தின் தொல்லியல் களங்கள்

## மேற்கோள்கள்


## வெளி இணைப்புகள்

*ANCIENT LOTHAL
*The Discovery of Lothal 
*லோத்தல், தொல்லியல் நகரம் – காணொலி
*Lothal A Documentary, காணொலி

பகுப்பு:சிந்துவெளி நாகரிகம்
பகுப்பு:இந்தியத் தொல்லியற்களங்கள்
பகுப்பு:குசராத் வரலாறு
பகுப்பு:பண்டைய நகரங்கள்
பகுப்பு:அகமதாபாத் மாவட்டம்
பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:பண்டைய இந்திய நகரங்கள்
பகுப்பு:குஜராத்தின் தொல்லியற்களங்கள்
அன்சாக் நாள்

**அன்சாக் நாள்** (*Anzac Day*) அவுஸ்திரேலியாவிலும் நியூசிலாந்திலும் ஆண்டு தோறும் ஏப்ரல் 25ம் நாள் நினைவுகூரப்படுகிறது. 1915ஆம் ஆண்டில் இந்நாளில் அவுஸ்திரேலிய, நியூசிலாந்து இராணுவத்தினர் முதலாம் உலகப் போரின் போது பிரித்தானியப் பேரரசின் துருக்கி மீதான கலிப்பொலி போர் நடவடிக்கையின் போது கலிப்பொலி என்ற இடத்தில் தரையிறங்கியதை நினைவுகூரும் முகமாகவும், அப்போரின் போது பங்குபற்றிய மற்றும் இறந்த இராணுவத்தினரை நினைவுகூரவும் இந்நாள் கொண்டாடப்பட்டு வருகிறது.  அன்சாக் நாள் குக் தீவுகள், சமோவா மற்றும் தொங்கா ஆகிய நாடுகளிலும் அரச விடுமுறை நாளாகும்.

## வரலாறு
**அன்சாக்** (*ANZAC*) என்பது *Australian and New Zealand Army Corps* என்பதன் சுருக்கமாகும். முதலாம் உலக யுத்தத்தின் போது கூட்டுப் படைகளின் போர்க்கப்பல்கள் கருங்கடலுக்கு இலகுவாகச் செல்வதற்கு ஏதுவாக வழி அமைப்பதற்காக 1915ம் ஆண்டில் துருக்கியின் *கலிப்பொலி* என்ற இடத்திற்கு அவுஸ்திரேலிய, நியூசிலாந்துத் துருப்பினர் அனுப்பப்பட்டனர். துருக்கியின் தலைநகரான இஸ்தான்புல்லைக் கைப்பற்றுவதே முக்கிய நோக்கமாக இருந்தது. துருக்கிய இராணுவத்தினரின் பலத்த எதிர்ப்பையும் மீறி அவர்கள் கல்லிபொலியை ஏப்ரல் 25 இல் அடைந்தனர். ஆனாலும் இச்சண்டை எட்டு மாதங்கள் வரையில் நீடித்தது. 1915 இன் இறுதியில் இருபக்கங்களிலும் ஏற்பட்ட பலத்த சேதங்களின் பின்னர் கூட்டுப் படைகள் பின்வாங்கின. 21,255 ஐக்கிய இராச்சிய, ஏறத்தாழ 10,000 பிரெஞ்சு, 8,709 ஆத்திரேலிய, 2,721 நியூசிலாந்து, 1,358 பிரித்தானிய இந்தியப் படையினர் இச்சண்டையின்போது கொல்லப்பட்டனர்.

ஏப்ரல் 25 நாள் 1916 ஆம் ஆண்டில் *அன்சாக் நாள்* என உத்தியோகபூர்வமாகப் பெயரிடப்பட்டது. அவ்வருட அனசாக் தினம் அவுஸ்திரேலியா எங்கும் மிகவும் எழுச்சியுடன் கொண்டாடப்பட்டது. காயமுற்ற பல அவுஸ்திரேலியத் இராணுவத்தினர் சிட்னியில் நடந்த மாபெரும் ஊர்வலத்தில் கலந்து கொண்டனர். 2,000க்கு மேற்பட்ட அவுஸ்திரேலிய, நியூசிலாந்து இராணுவத்தினர் லண்டன் வீதிகளில் மாபெரும் ஊர்வலம் ஒன்றை நடத்தினர். எகிப்தில் முகாமிட்டிருந்த அவுஸ்திரேலியர்கள் விளையாட்டு நாளாகக் கொண்டாடினர்.

## இவற்றையும் பார்க்க
* முதலாம் உலகப் போர்
* இரண்டாம் உலகப் போர்
* 11.11.11. நூற்றாண்டு நினைவு

## மேற்கோள்கள்

## வெளி இணைப்புகள்

* அன்சாக் தினம்
* அவுஸ்திரேலியா-நியூசிலாந்து மக்களின் ANZAC தினம் (சபேசன்) 
* ஆஸ்திரேலியா நியூசிலாந்து தினம் (துளசிதளம்)
* எரிக் ஆபிரகாம், கடைசி கலிபொலி வீரர் - 
* அவுஸ்திரேலியாவில் அன்சாக் நாள்  - 
* நியூசிலாந்தில் அன்சாக் நாள்  - 

பகுப்பு:ஆத்திரேலிய வரலாறு
பகுப்பு:ஆத்திரேலியாவின் சிறப்பு நாட்கள்
பகுப்பு:நியூசிலாந்தின் வரலாறு
பகுப்பு:ஏப்ரல் சிறப்பு நாட்கள்